CELEX: 22007D0462
Language: hu
Date: 2007-05-25 00:00:00
Title: 2007/462/EK: Az AKCS–EK Miniszterek Tanácsának 3/2007 határozata ( 2007. május 25. ) a nyolcadik és kilencedik Európai Fejlesztési Alapból Szomáliának nyújtandó forrásokról szóló 3/2001 határozat módosításáról

5.7.2007   
            
            
               HU
            
            
               Az Európai Unió Hivatalos Lapja
            
            
               L 175/36
            
         
      AZ AKCS–EK MINISZTEREK TANÁCSÁNAK 3/2007 HATÁROZATA
   
   (2007. május 25.)
   a nyolcadik és kilencedik Európai Fejlesztési Alapból Szomáliának nyújtandó forrásokról szóló 3/2001 határozat módosításáról
   (2007/462/EK)
   AZ AKCS–EK MINISZTEREK TANÁCSA,
   tekintettel a 2000. június 23-án Cotonouban aláírt, egyrészről az afrikai, karibi és csendes-óceáni államok, másrészről az Európai Közösség és tagállamai között létrejött partnerségi megállapodásra (1) és az említett megállapodást 2005. június 25-én Luxembourgban aláírt módosító megállapodásra (2) és különösen annak 93. cikke (6) bekezdésére,
   mivel:
   
               (1)
            
            
               Az AKCS–EK partnerségi megállapodás 93. cikkének (6) bekezdése lehetőséget nyújt az AKCS–EK Miniszterek Tanácsának arra, hogy külön támogatást nyújtson korábbi AKCS–EK egyezményekben részes olyan AKCS-államoknak, amelyek szabályszerűen létrehozott kormányzati intézmények hiányában nem tudták aláírni vagy megerősíteni az AKCS–EK partnerségi megállapodást. Ez a támogatás irányulhat intézmények kiépítésére, valamint a gazdasági és szociális fejlesztésre irányuló erőfeszítésekre egyaránt, különös figyelemmel a lakosság legsérülékenyebb rétegeinek szükségleteire. Ezt a rendelkezést Szomáliára alkalmazni kell.
            
         
               (2)
            
            
               Az AKCS–EK Miniszterek Tanácsának 2001. december 20-i 3/2001 határozata (3) a kilencedik Európai Fejlesztési Alapból Szomáliának 149 millió EUR-t nyújtott pénzügyi és technikai együttműködés céljából. Az e források programozásával és végrehajtásával megbízott nemzeti programengedélyező az EFA engedélyezésre jogosult főtisztviselője.
            
         
               (3)
            
            
               Az AKCS–EK partnerségi megállapodás IV. melléklete 3. cikkének (5) bekezdése lehetővé teszi a Közösségnek, hogy növelje az országnak juttatott forrásokat a különleges szükségletek vagy kivételes körülmények figyelembevétele érdekében.
            
         
               (4)
            
            
               Azon IV. melléklet 5. cikkének (2) bekezdése lehetőséget nyújt értékelés elvégzésére olyan kivételes esetekben, amelyek humanitárius és gyorssegélynyújtáshoz kapcsolódnak. A Szomáliával folytatott együttműködési programot illetően elvégzett ad hoc felülvizsgálat következtetéseinek fényében pótlólagos forrásokra van szükség a kilencedik EFA-ból annak érdekében, hogy biztosítsák a szomáliai népességnek nyújtott támogatásokat a tizedik EFA hatálybalépéséig,
            
         A KÖVETKEZŐKÉPPEN HATÁROZOTT:
   1. cikk
   Az AKCS–EK Miniszterek Tanácsának 3/2001 határozata a következő cikkel egészül ki:
   
      „3a. cikk
      Az ad hoc felülvizsgálat alapján a kilencedik EFA-ból 36 144 798 EUR pótlólagos összeget kell Szomáliának folyósítani pénzügyi és technikai együttműködés céljából az AKCS–EK partnerségi megállapodás I. mellékletének pénzügyi jegyzőkönyve 3. pontjának a) bekezdésében foglalt hosszú távú fejlesztési keretből.”
   
   2. cikk
   Ez a határozat az elfogadása napján lép hatályba.
   
      Kelt Brüsszelben, 2007. május 25-én.
      
         
            az AKCS–EK Miniszterek Tanácsa részéről
         
         
            az elnök
         
         Mohlabi K. TSEKOA
         
      
   
   
      (1)  HL L 317., 2000.12.15., 3. o.
   
      (2)  HL L 209., 2005.8.11., 27. o. Az 5/2005 határozat (HL L 287., 2005.10.28., 1. o.) alapján átmenetileg alkalmazott megállapodás.
   
      (3)  HL L 56., 2002.2.27., 23. o.